Diari Oficial de la Generalitat Valenciana


Sumari del DOGV 1976, del 03-03-1993 (1993/827329)

RESOLUCIÓ de 8 de febrer de 1993, de la Direcció General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, del pla parcial Playa Flamenca, per a desplegar el sector C-1 del sal urbanitzable programat del municipi d'Orihuela.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1976

Data del DOGV
:   03-03-1993

Secció del DOGV
:   ALTRES DISPOSICIONS

Número del document
:   1993/827329


Data del document
:   08-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 8 de febrer de 1993, de la Direcció General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme, del pla parcial Playa Flamenca, per a desplegar el sector C-1 del sòl urbanitzable programat del municipi d'Orihuela.  
La Comissió Territorial d'Urbanisme, en la sessió del 16 d'octubre de 1992, va acordar aprovar definitivament el pla parcial Playa Flamenca, per a desplegar el sector C-1 del sòl urbanitzable programat del municipi d'Orihuela.  
La Comissió Territorial d'Urbanisme, en la sessió del 16 d'octubre de 1992, a la vista de l?expedient de referència i d'acord amb els següents:  
Antecedents de fet  
1. L'ajuntament, en la sessió plenària de 9 de juliol de 1992, va acordar-ne l'aprovació provisional, després d'haver complit els tràmits d'aprovació inicial i exposició pública, mitjançant els anuncis apareguts en el Butlletí Oficial de la Província i en un dels diaris de major difusió provincial.  
2. Aquesta comissió, en la sessió del 17 de juliol de 1992, va acordar-ne la suspensió fins que s'esmenassen 7 deficiències que es van precisar.  
3. El 2 d'octubre de 1992, el ple de l'ajuntament va acordar d'aprovar una documentació nova en compliment de l'acord de la comissió.  
4. La documentació la integren una memòria, plànols d'informació i d'ordenació, ordenances, un pla d'etapes i un estudi econòmic i financer.  
5. La finalitat d'aquest pla parcial d'iniciativa privada és l?ordenació detallada del sector C-1, de la Playa Flamenca, del sòl urbanitzable programat del primer quadrienni del municipi d'Orihuela. El sector limita al nord amb el J-1, al sud amb el C-2, a l?est amb el sòl urbà de la Playa Flamenca per mitjà de la CN- 332 i a l?oest amb el sector E-2 del sòl urbanitzable programat.  
Consideracions tècnico- jurídiques  
I. La tramitació es considera correcta d'acord amb el que estableixen l'article 116 del text refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny de 1992 i els articles del 125 a 130 del Reglament de Planejament, per remissió del 138.2 del mateix text legal.  
II. La documentació es considera completa de conformitat amb l'article 83.5 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i amb els articles del 57 al 63 del Reglament de Planejament.  
III. Les determinacions que conté l'expedient, una vegada l'ajuntament ha esmenat, completament, les deficiències que va apreciar aquesta comissió en el seu acord anterior, es consideren admissibles i s'ajusten al que disposen l'article 45 i els següents i concordants del Reglament de Planejament.  
IV. La Comissió Territorial d'Urbanisme és competent per a l'adopció d'aquest acorda en virtut del que disposa l'article 5 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana, en relació amb l'article 118.3.b) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny.  
Vistos els preceptes legals esmentats i la resta de disposicions aplicables, va acordar: aprovar definitivament el pla parcial Playa Flamenca, per a desplegar el sector C-1 del sòl urbanitzable programat del municipi d'Orihuela. L'Ajuntament ha de publicar íntegrament, en el Butlletí Oficial de la Província d'Alacant les ordenances i les normes urbanístiques, a l?efecte de la seua vigència, d'acord amb el que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre reforma del règim del sòl i ordenació urbana, de 26 de juny de 1992. Haurà de notificar el contingut d'aquesta Resolució a tots els interessats que apareguen en l?expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovada per Reial Decret Legislatiu 1/1992, de 26 de juny, i l'article 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles del 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València 8 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.